
ΤΕΥΧΟΣ ΔΕΥΤΕΡΟ 


Αρ 


.Φύλλου 1212 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστρι- 
ακού Πανεπιστημίου Αθηνών, με τίτλο «Στρατηγι¬ 
κές Ανάπτυξης της Εφηβικής Υγείας». 

2 Ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστρι- 
ακού Πανεπιστημίου Αθηνών, με τίτλο «Άθληση & 
Υγεία». 


ΑΠΟΦΑΣΕΙΣ 

Αριθμ. πράξης 344/23 -03-2017 (1) 

Ίδρυση Προγράμματος Μεταπτυχιακών Σπου¬ 
δών της Ιατρικής Σχολής του Εθνικού και Κα- 
ποδιστριακού Πανεπιστημίου Αθηνών, με τίτλο 
«Στρατηγικές Ανάπτυξης της Εφηβικής Υγείας». 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ί. Τις διατάξεις του ν. 3685/2008 και ιδίως το άρθρο 6 
(ΦΕΚ 148/Α'/16.7.2008) «Θεσμικό πλαίσιο για τις μετα¬ 
πτυχιακές σπουδές», όπως τροποποιήθηκε με τις δια¬ 
τάξεις του άρθρου 24 του ν. 3696/2008 (ΦΕΚ 177/Α7 
25.8.2008), του άρθρου 27 του ν. 3794/2009 (ΦΕΚ 156/ 
Α74.9.2009) και της παρ. 5 του άρθρου 37 του ν. 3848/ 

2010 (ΦΕΚ 71 τ.Α'). 

2. Τις διατάξεις του ν. 3374/2005 (ΦΕΚ 189, τ.Α72.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

3. Τις διατάξεις της παρ. 11 α του άρθρου 80 του ν. 4009/ 

2011 (ΦΕΚ 195 τ.Α'), «Δομή, λειτουργία, διασφάλιση ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων» όπως τροποποιήθηκε με 
τις διατάξεις της παρ. γ'του άρθρου 47 ν. 4025/2011 
(ΦΕΚ 228 τ.Α'), της παρ. 8 του άρθρου 5 του ν. 4076/2012 
(ΦΕΚ 159 τ.Α') και της παρ. 2 του άρθρου 34 του ν. 4115/ 
2013 (ΦΕΚ 24 τ.Α'). 


4. Τις διατάξεις του άρθρου 34 του ν.4301/2014 (ΦΕΚ 
223 Α77-10-2014). 

5. Τις διατάξειςτου άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το αρθρ. 1 του Π.Δ. 63/2005 (ΦΕΚ Α' 98). 

6. Το π.δ. 85/31.5.2013 (ΦΕΚ 124/Α73.6.2013), «Ίδρυ¬ 
ση, μετονομασία, ανασυγκρότηση Σχολών και ίδρυση 
Τμήματος στο Εθνικό και Καποδιστριακό Πανεπιστήμιο 
Αθηνών». 

7. Τα αποσπάσματα πρακτικών της Γενικής Συνέλευσης 
Ειδικής Σύνθεσης της Ιατρικής Σχολής του Εθνικού και 
Καποδιστριακού Πανεπιστημίου Αθηνών (συνεδρίαση 
25/01/2017). 

8. Το απόσπασμα πρακτικών της Συγκλήτου Ειδικής 
Σύνθεσης του Εθνικού και Καποδιστριακού Πανεπιστη¬ 
μίου Αθηνών (Ί Ί η συνεδρία, 23-2-2017). 

9. Το υπ'αριθμ. 1892/29.8.2014 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση της Ιατρικής Σχολής του ΕΚΠΑ. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστριακού 
Πανεπιστημίου με τίτλο «Στρατηγικές Ανάπτυξης της 
Εφηβικής Υγείας». 

Άρθρο Ί 

Γενικές Διατάξεις 

Η Ιατρική Σχολή του Εθνικού και Καποδιστριακού Πα¬ 
νεπιστημίου Αθηνών οργανώνει και λειτουργεί από το 
ακαδημαϊκό έτος 2017-18 Πρόγραμμα Μεταπτυχιακών 
Σπουδών στην «Μονάδα Εφηβικής Υγείας (Μ.Ε.Υ.), Β' Παι¬ 
διατρική Κλινική Πανεπιστημίου Αθηνών, Νοσοκομείο 
Παίδων «Π. & Α. Κυριάκού». 

Τη διοικητική και γραμματειακή υποστήριξη του Προ¬ 
γράμματος αναλαμβάνει η Ιατρική Σχολή του Ε.Κ.Π.Α. 

Άρθρο 2 

Αντικείμενο-Σκοπός 

1. Το ΠΜΣ περιλαμβάνει τον σχεδίασμά και την ανά¬ 
πτυξη ενός Προγράμματος Μεταπτυχιακών Σπουδών με 
αντικείμενο τις «Στρατηγικές Ανάπτυξης της Εφηβικής 
Υγείας». 

2. Το Πρόγραμμα στοχεύει στην παροχή υψηλού επι¬ 
πέδου μεταπτυχιακής εκπαίδευσης σε επαγγελματίεςτης 
Υγείας και άλλους ειδικούς - επαγγελματίες (ψυχολόγους, 
εκπαιδευτικούς και επιστήμονες που έρχονται αντιμέ¬ 
τωποι με σχετικά ζητήματα). Είναι σημαντικό όσοι πλαι¬ 
σιώνουν τους εφήβους στη μεταβατική αυτή ηλικιακή 
φάση, να έχουν τα εφόδια προκειμένου να μπορούν να 
ανταπεξέλθουν κατάλληλα. Ο Παγκόσμιος Οργανισμός 
Υγείας (Π.Ο.Υ.) θέτει ως προτεραιότητα τη φροντίδα εφή¬ 
βων και νέων, προσδιορίζοντας τις ηλικίες αυτές ως τις 
σημαντικότερες για τον περιορισμό της νοσηρότητας 
των ενηλίκων του μέλλοντος. 

3. Ολοκληρώνοντας το Πρόγραμμα, οι φοιτητές θα 
πρέπει: 

• Να έχουν θεωρητικές γνώσεις γύρω από τα χαρακτη¬ 
ριστικά γνωρίσματα και τις ιδιαιτερότητες της εφηβικής 
ηλικίας. 

• Να έχουν εξειδίκευση στην προσαρμογή της ηλικια- 
κής ομάδας των εφήβων στο σχολικό πλαίσιο. 

• Να προσεγγίζουν επιστημονικά και ολιστικά τον έφη¬ 
βο/η (σχολείο, οικογένεια, υγεία) και να προσφέρουν 
ουσιαστική υποστήριξη στη μεταβατική αυτή περίοδο 
της ζωής τους. 

• Να πλαισιώνουν, οργανώνουν και συντονίζουν υπη¬ 
ρεσίες εφηβικής υγείας. 

• Να κρίνουν και να αξιολογούν το επίπεδο και την ποι¬ 
ότητα των παρεχόμενων υπηρεσιών προς τους εφήβους 
στα πλαίσια ομάδων-δομών. 

• Να κατέχουν αποτελεσματικές δεξιότητες επικοινω¬ 
νίας τόσο με τον έφηβο/η όσο και με το οικογενειακό 
του περιβάλλον, που συχνά συμπάσχει, προκειμένου 
να επιτυγχάνεται η καλύτερη δυνατή αντιμετώπιση του 
προβλήματος σε πνεύμα κατανόησης και συνεργασίας. 

• Να αντιμετωπίζουν επιτυχώςτις ιδιαίτερες επαγγελ¬ 
ματικές δυσκολίες, τις απογοητεύσεις και το ψυχικό φορ¬ 
τίο που συνεπάγεται το λειτούργημα τους. 

• Να αναζητούν διαρκώς νέους τρόπους βελτίωσης των 
υπηρεσιών που προσφέρουν σε επιστημονικό επίπεδο. 

■ Να συμβάλλουν στην ενημέρωση και στήριξη της 
συγκεκριμένης ηλικιακής ομάδας και της οικογένειας με 
στόχο την πρόληψη νοσογόνων καταστάσεων. 

■ Να αυτενεργούν και να επιδεικνύουν πρωτοτυπία 
στην επίλυση επιστημονικών προβλημάτων. 

■ Να συνεργάζονται σε διεπιστημονικές ομάδες και 
να ανταλλάσσουν απόψεις και ιδέες για την παραγωγή 
νέας γνώσης. 

• Να σχεδιάζουν προγράμματα παρέμβασης λαμβά- 
νοντας υπόψη τα συγκεκριμένα χαρακτηριστικά των 
εφήβων στους οποίους απευθύνεται η παρέμβαση. 

• Να δρουν αυτόνομα σε επαγγελματικό επίπεδο. 

• Να διαθέτουν γνώσεις και ικανότητες στην επιστημονι¬ 
κή έρευνα που επιτρέπουν τόσο την παραγωγή επιστη μο- 
νικού έργου, όσο και την κριτική αποτίμηση της ποιότητας 
του και την αξιοποίηση των αποτελεσμάτων του. 

• Να μελετούν το ελληνικό πλαίσιο και να αναλύουν τα 
ζητήματα που τίθενται κατανοώντας τις ιδιαιτερότητες 
της ελληνικής κοινωνίας και τους παράγοντες που τις 
αναδεικνύουν. 


• Να επιχειρηματολογούν με σαφήνεια και με ακρίβεια 
στον γραπτό και προφορικό λόγο και να συγγράφουν 
εργασίες με ακαδημαϊκή δομή και περιεχόμενο. 

• Να συμμετέχουν ενεργά στην έρευνα στον αναπτυσ¬ 
σόμενο κλάδο της εφηβικής ιατρικής και της σχολικής 
ψυχολογίας. 

• Να αναπτύσσουν δεξιότητες εφαρμογής θεωριών και 
μεθόδων έρευνας, ώστε να διεξάγουν και να αναπτύσ¬ 
σουν τη δική τους έρευνα. 

Άρθρο 3 

Μεταπτυχιακός τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(ΜΔΕ) στις «Στρατηγικές Ανάπτυξης της Εφηβικής Υγεί¬ 
ας» (Μ5ς ίη «5ΐΓ3ΐθ9ίθ5 ίπ ϋθνθίοριτίθηΐ οί ΑάοΙθ5ςθηΐ5' 
ΗθθΙϊΕι»). 

Άρθρο 4 

Κατηγορίες πτυχιούχων 

1. Στο ΠΜΣ, που οδηγεί στην απονομή του ΜΔΕ, γίνο¬ 
νται δεκτοί υποψήφιοι οι οποίοι είναι ΠτυχιούχοιΤμημά- 
των Πανεπιστημίων καιΤΕΙ της ημεδαπής και Πτυχιούχοι 
αναγνωρισμένων ομοταγών ιδρυμάτων της αλλοδαπής 
(σύμφωνα με την παρ. 1 άρθρο 4 του ν. 3685/2008). 

2. Για την αξιολόγηση και την επιλογή των υποψηφί¬ 
ων συνεκτιμώνται τα στοιχεία της παρ. 1 .α) άρθ. 4 του 
ν. 3685/2008 και τυχόν πρόσθετα κριτήρια, τα οποία 
ορίζονται από τα αρμόδια όργανα, όπως ο νόμος ορίζει 
(παρ. 1 .β) άρθ. 4 του ν. 3685/2008). 

Άρθρο 5 

Χρονική διάρκεια 

Για την απονομή του τίτλου σπουδών η χρονική δι¬ 
άρκεια ορίζεται για το Μ.Δ.Ε. σε τέσσερα (4) διδακτικά 
εξάμηνα. 

Άρθρο 6 

Πρόγραμμα σπουδών 

Τα μαθήματα, η διδακτική και ερευνητική απασχόλη¬ 
ση, τα εργαστήρια και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
του μεταπτυχιακού τίτλου του άρθρου 3, καθορίζονται 
ως εξής: 


Α' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

Βασικές Αρχές Δημόσιας Υγείας 1 
(Αγωγή και Προαγωγή Υγείας) 

7,5 

Ανάπτυξη και Συμπεριφορά Εφήβου 
(Θέματα Σωματικής Υγείας του Εφήβου / 

Διατροφή του Εφήβου) 

7,5 

Βασικές Αρχές Επιδημιολογίας 
(Μέθοδοι Επιστημονικής Έρευνας) 

7,5 

Εφηβεία και ΜΜΕ - Διαδίκτυο (Κοινωνικά Δίκτυα, 
Κοινωνικό Περιβάλλον του Εφήβου) 

7,5 

ΣΥΝΟΛΟ 

30 

Β' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

Εφηβεία και Εκπαίδευση (Εφηβεία και Σχολείο, 
Σεξουαλική Αγωγή του Εφήβου) 

7,5 

Ψυχική Υγεία του Εφήβου 
(Ψυχολογία του Εφήβου, Ειδική Αγωγή) 

7,5 

Κοινωνικές Επιστήμες και Υγεία (Κοινωνιολογία, 
Οικονομικά, Ανθρωπολογία της Υγείας) 

7,5 

Βασικές Αρχές Δημόσιας Υγείας II 
(Ευάλωτες Πληθυσμιακές Ομάδες, Μειονότητες) 

7,5 

ΣΥΝΟΛΟ 

30 

Γ' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

Εφηβική Ιατρική (Παθολογία, Διάγνωση, 

Θεραπεία) 

7,5 

Επικοινωνία και Ζητήματα Υγείας (Εγγραμματοσύνη 
σε Θέματα Υγείας, Ομάδες Στόχοι, Τεχνικές) 

7,5 

Πρακτική Άσκηση 

15 

ΣΥΝΟΛΟ 

30 

Δ' ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

Στρατηγικές Ανάπτυξης της Υγείας του Εφήβου 
(Παρεμβάσεις, Έρευνα) 

7,5 

Εκπόνηση Διπλωματικής Εργασίας 

22,5 

ΣΥΝΟΛΟ 

30 


**Το πρόγραμμα μαθημάτων δύναται να εκτελείται 
και με τη χρήση καινοτόμων εκπαιδευτικών μεθόδων. 


Άρθρο 7 

Αριθμός εισακτέων 

Ο αριθμός των εισακτέων φοιτητών στο Πρόγραμμα 
Μεταπτυχιακών Σπουδών ορίζεται σε είκοσι πέντε (25) 
άτομα κατ'έτος. 

Άρθρο 8 

Προσωπικό 

Στο ΠΜΣ προβλέπεται να απασχοληθούν: 

α) Καθηγητές της Ιατρικής Σχολής του ΕΚΠΑ, 

β) Καθηγητές άλλων ΑΕΙ της ημεδαπής και διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 5 του ν. 3685/2008 και τις διατάξεις του άρθρου 
16 του ν. 4009/11, όπως τροποποιήθηκε και ισχύει. 

Άρθρο 9 

Υλικοτεχνική Υποδομή 

Για την εύρυθμη λειτουργία του ΠΜΣ θα διατεθούν 
οι χώροι διδασκαλίας και οι βιβλιοθήκες της Ιατρικής 
Σχολής του ΕΚΠΑ. 

Άρθρο 10 

Διάρκεια Λειτουργίας 

Το Π.Μ.Σ. «Στρατηγικές Ανάπτυξης της Εφηβικής 
Υγείας» θα λειτουργήσει μέχρι και το ακαδημαϊκό έτος 
2024-25 με την επιφύλαξη των διατάξεων της παρ. 11 α 
του άρθρου 80 του ν. 4009/2011 (ΦΕΚ195 Α'), όπως τρο¬ 
ποποιήθηκε και ισχύει. 


Άρθρο 11 

Κόστος Λειτουργίας 

Σύμφωνα με το άρθρο 8 του ν.3685/2008 (ΦΕΚ 148 Α') 
το 65% του ετήσιου κόστους λειτουργίας του ΠΜΣ αφο¬ 
ρά στις λειτουργικές δαπάνες, ανέρχεται στο ποσό των 
32.500 και αναλύεται ως εξής: 


ΕΙΔΟΣ ΔΑΠΑΝΗΣ 

ΠΟΣΟ 

Αμοιβές (διδάσκοντες, εξωτερικοί συνεργάτες, 
διοικητικό προσωπικό) 

22.250 

Δαπάνες για αναλώσιμα και άλλες προμήθειες 

1.500 

Δαπάνες μετακινήσεων 

2.500 

Εξοπλισμός 

3.000 

Άλλες δαπάνες 

3.250 

ΣΥΝΟΛΟ 

32.500 


Το κόστος λειτουργίας του ΠΜΣ «Στρατηγικές Ανάπτυ¬ 
ξης της Εφηβικής Υγείας» θα καλύπτεται από δίδακτρα 
φοιτητών. 


Άρθρο 12 

Μεταβατικές διατάξεις 

Όσα θέματα δεν προβλέπονται στην παρούσα από¬ 
φαση θα ρυθμίζονται από τον Κανονισμό λειτουργίας 
μεταπτυχιακών σπουδών και τα αρμόδια όργανα σύμ¬ 
φωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 343/23 -03-2017 (2) 

Ίδρυση Προγράμματος Μεταπτυχιακών Σπου¬ 
δών της Ιατρικής Σχολής του Εθνικού και Κα- 
ποδιστριακού Πανεπιστημίου Αθηνών, με τίτλο 
«Άθληση & Υγεία». 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 3685/2008 και ιδίως το άρθρο 6 
(ΦΕΚ 148/Α716.7.2008) «Θεσμικό πλαίσιο για τις με¬ 
ταπτυχιακές σπουδές», όπως τροποποιήθηκε με τις 
διατάξεις του άρθρου 24 του ν. 3696/2008 (ΦΕΚ 177/ 
Α725.8.2008), του άρθρου 27 του ν. 3794/2009 (ΦΕΚ 156/ 
Α74.9.2009) και της παρ. 5 του άρθρου 37 του ν. 3848/ 
2010 (ΦΕΚ 71 τ.Α'). 

2. Τις διατάξειςτου ν. 3374/2005 (ΦΕΚ 189, τ.Α'/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπωςτροποποιήθηκε 
και ισχύει. 

3. Τις διατάξεις της παρ. 11α του άρθρου 80 του ν. 
4009/ 2011 (ΦΕΚ 195 τ.Α'), «Δομή, λειτουργία, διασφά¬ 
λιση ποιότητας των σπουδών και διεθνοποίηση των ανώ¬ 
τατων εκπαιδευτικών ιδρυμάτων» όπωςτροποποιήθηκε 

με τις διατάξεις της παρ. γ' του άρθρου 47 ν. 4025/2011 
(ΦΕΚ 228 τ.Α'), της παρ. 8 του άρθρου 5 του ν. 4076/2012 
(ΦΕΚ159 τ.Α') και της παρ. 2 του άρθρου 34 του ν. 4115/ 
2013 (ΦΕΚ 24 τ.Α'). 

4. Τις διατάξεις του άρθρου 34 του ν.4301/2014 (ΦΕΚ 
223 Α7 7-10-2014). 

5. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το αρθρ. 1 του π.δ. 63/2005 (ΦΕΚ Α'98). 

6. Το π.δ 85/31.5.2013 (ΦΕΚ 124/Α73.6.2013), «Ιδρυ¬ 
ση, μετονομασία, ανασυγκρότηση Σχολών και ίδρυση 
Τμήματος στο Εθνικό και Καποδιστριακό Πανεπιστήμιο 
Αθηνών». 

7. Τα αποσπάσματα πρακτικών της Γενικής Συνέλευσης 
Ειδικής Σύνθεσης της Ιατρικής Σχολής του Εθνικού και 
Καποδιστριακού Πανεπιστημίου Αθηνών (συνεδρίαση 
25-1-2017). 

8. Το απόσπασμα πρακτικών της Συγκλήτου Ειδικής 
Σύνθεσης της Συγκλήτου Ειδικής Σύνθεσης του Εθνι¬ 
κού και Καποδιστριακού Πανεπιστημίου Αθηνών (11η 
συνεδρία 23-2-2017). 

9. Το υπ' αριθμ. 1892/29.8.2014 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση της Ιατρικής Σχολής του ΕΚΠΑ. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την ίδρυση Π ρογράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστριακού 
Πανεπιστημίου με τίτλο «Άθληση & Υγεία». 

Άρθρο 1 

Γενικές Διατάξεις 

Η Ιατρική Σχολή του Εθνικού και Καποδιστριακού Πα¬ 
νεπιστημίου Αθηνών οργανώνει και λειτουργεί από το 
ακαδημαϊκό έτος 2017-2018 Μεταπτυχιακό Πρόγραμμα 
Σπουδών στην «Άθληση & Υγεία». 

Τη διοικητική και γραμματειακή υποστήριξη του Προ¬ 
γράμματος αναλαμβάνει η Ιατρική Σχολή του Ε.Κ.Π.Α. 

Άρθρο 2 

Αντικείμενο-Σκοπός 

Ι.Σκοπόςτου ΠΜΣείναι η διεπιστημονική μεταπτυχι¬ 
ακή εκπαίδευση, η προαγωγή της γνώσης και της έρευ¬ 
νας στο πεδίο της «Άθληση & Υγείας». Περιλαμβάνει τον 
σχεδίασμά και την ανάπτυξη ενός Μονοτμηματικού Προ¬ 
γράμματος Μεταπτυχιακών Σπουδών με αντικείμενο να 
εκπαιδεύσει και να εξειδικεύσει νέους επιστήμονες στο 
ευρύ και αναπτυσσόμενο πεδίο των «Επιστημών που 
βελτιώνουν, διατηρούν και αποκαθιστούντην υγεία του 
ανθρώπου». 

Το Πρόγραμμα στοχεύει: 

- Στην κατανόηση των ασκησιογενών βιολογικών 
προσαρμογών και τη σημασία τους για την υγεία των 
ασκούμενων. 

- Στην πρακτική εξάσκηση της αξιολόγησης και παρα¬ 
κολούθησης με σκοπό τη βελτίωση της υγείας και της 
αθλητικής απόδοσης. 


- Στην πρόληψη και αντιμετώπιση αθλητικών κακώσε¬ 
ων, ασθενειών και λοιπών περιοριστικών παραγόντων 
που σχετίζονται με τη δια βίου σωματική άσκηση και 
διατήρησης της υγείας. 

- Στον σχεδίασμά συμβουλευτικών παρεμβάσεων σε 
μαζικό και ερασιτεχνικό επίπεδο με σκοπό την προαγω¬ 
γή της υγείας και της ποιότητας ζωής. 

- Στη διεξαγωγή εφαρμοσμένης έρευνας και στη δημο¬ 
σίευση επιστημονικών εργασιών προάγονταςτη σχέση 
υγείας και άσκησης. 

2. Ολοκληρώνοντας το Πρόγραμμα, οι απόφοιτοι θα 
έχουν αποκτήσει εξειδικευμένες γνώσεις και δεξιότητες 
στα θέματα: 

- της προαγωγής της υγείας και ευρωστίας, 

- της επίδρασης της άσκησης σε δείκτες υγείας για όλες 
τις ηλικιακές ομάδες, 

- της συστηματικής ιατρικής παρακολούθησης των 
ατόμων που συμμετέχουν σε αθλητικές δραστηριότητες, 

- της πρόληψης και αντιμετώπισης ασθενειών και κα¬ 
κώσεων σε αθλητές υψηλού επιπέδου, 

- της αποκατάστασης μετά την προπονητική ή αγωνι¬ 
στική δραστηριότητα, 

- της ασφαλούς ιατρικής κάλυψης αθλητικών δραστη¬ 
ριοτήτων, 

- της ενημέρωσης για την καταπολέμηση του ντόπινγκ 
και της χρήσης λοιπών εργογόνων βοηθημάτων, 

- της καθιέρωση Κάρτας Υγείας Αθλητή για την προά¬ 
σπιση της υγείας των ασκούμενων. 

3) Οι απόφοιτοι του Π.Μ.Σ. θα μπορούν να: 

Α) προετοιμαστούν για μεταπτυχιακές σπουδές διδα¬ 
κτορικού επιπέδου, 

Β) απασχοληθούν σε Διεθνείς και Εθνικούς Οργανι¬ 
σμούς και Υπηρεσίες που σχετίζονται με θέματα Άθλη¬ 
σης και Υγείας, 

Γ) διδάσκουν σε σχολές Άθλησης και Δημόσιας Διοίκη¬ 
σης, Δημόσιας Υγείας, σε Ανώτατα Τεχνολογικά Ιδρύμα¬ 
τα, καθώς και στην Δευτεροβάθμια Εκπαίδευση, 

Δ) απασχοληθούν σε θέσεις που απαιτούν τις σχετικές 
γνώσεις. 

Ε) Επιπλέον, σκοπός του προγράμματος είναι η επι¬ 
μόρφωση στελεχών που υπηρετούν ήδη σε σχετικούς 
οργανισμούς και υπηρεσίες με στόχο την αναβάθμιση 
του επιπέδου των ήδη παρεχόμενων υπηρεσιών τους. 

Άρθρο 3 

Μεταπτυχιακός τίτλος 

Το Π.Μ.Σ. οδηγεί στην απονομή Μεταπτυχιακού Δι¬ 
πλώματος Ειδίκευσης (ΜΔΕ) στο αντικείμενο «Άθληση 
& Υγεία» (Μ5ε ίη ΕχθιτΨθ & ΗθβΙϊΓι). 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί, εφόσον πληρούν τις απα¬ 
ραίτητες προϋποθέσεις για την επιτυχή παρακολούθηση 
των μαθημάτων, Πτυχιούχοι Τμημάτων ΑΕΙ καιΤΕΙ της 
ημεδαπής και Πτυχιούχοι αναγνωρισμένων ομοταγών 
ιδρυμάτων της αλλοδαπής (σύμφωνα με την παρ. 1 άρ¬ 
θρο 4 του ν.3685/2008) συναφών με το αντικείμενο του 
μεταπτυχιακού ειδικοτήτων όπως: 

Α) Ιατροί 

Β) Βιολόγοι, Χημικοί, Βιοχημικοί, Κλινικοί Διαιτολόγοι, 
Διατροφολόγοι 

Γ) Καθηγητές Φυσικής Αγωγής, Εκπαιδευτικοί 

Δ) Φυσικοθεραπευτές 

Ε) Ψυχολόγοι 

ΣΤ) Μαθηματικοί, Φυσικοί, Εμβιομηχανικοί 

Κατ' εξαίρεση και σε μικρό αριθμό πτυχιούχοι άλλων 
τμημάτων ΑΕΙ, όπως Σχολών Φιλοσοφίας, Νομικής, Δι¬ 
οίκησης, Οικονομικών, Ανθρωπολογίας κ.λπ. Η επιλογή 
των φοιτητών γίνεται με βάση την ισχύουσα νομοθεσία 
και τα κριτήρια του Εσωτερικού Κανονισμού Λειτουργίας 
ΠΜΣ της Ιατρικής Σχολής του ΕΚΠ Α. 

Άρθρο 5 

Χρονική διάρκεια 

Για την απονομή του τίτλου σπουδών η χρονική διάρ¬ 
κεια ορίζεται για το Μ.Δ.Ε. σε 2 έτη, δηλαδή σε τέσσερα 
(4) διδακτικά εξάμηνα. Η μέγιστη χρονική διάρκεια μέσα 
στην οποία οφείλει να ολοκληρώσει επιτυχώςτις σπου¬ 
δές του κάθε μεταπτυχιακός φοιτητής θα καθορίζεται 
από τον εσωτερικό κανονισμό λειτουργίας του Π.Μ.Σ. 


Άρθρο 6 

Πρόγραμμα σπουδών 


1° ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ: 

Ε0Τ5 

1. Κλινική Ανατομία και Κινησιολογία της Άθλησης 

6 

2. Μεθοδολογία της Έρευνας 

6 

3. Φυσιολογία & Βιοχημεία της Άσκησης 

6 

4. Άσκηση - Υγεία & Ποιότητα Ζωής 

6 

5. Εφαρμοσμένη Βιοστατιστική 

6 

ΣΥΝΟΛΟ 

30 

2° ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

1. Αθλητικές Κακώσεις - Άνω και Κάτω Άκρα 

6 

2. Αθλητικές Κακώσεις - Κεφάλι, Λαιμός, 

Σπονδυλική Στήλη 

6 

3. Αθλητικές Κακώσεις και Μέθοδοι Πρόληψης 

6 

4. Εμβιομηχανική της Άθλησης 

6 

5. Εφαρμοσμένη Φυσικοθεραπεία και 

Αποκατάσταση Αθλητικών Κακώσεων 

6 

ΣΥΝΟΛΟ 

30 

3° ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

1. Σχεδιασμός, Εποπτεία και Κατάθεση 
Μεταπτυχιακής Πρότασης 

5 

2. Ειδικότητα - Πρακτική ΜΕΡΟΣ 1 

5 

ΜΑΘΗΜΑΤΑ ΕΠΙΛΟΓΗΣ 


Επιλογή τεσσάρων από τα παρακάτω μαθήματα: 


1. Ιατρική Οργάνωση και Διαχείριση 
Ομάδων-Συλλόγων-Ομοσπονδιών 

5 

2. Αξιολόγηση και Παρακολούθηση Παραμέτρων 
Φυσικής Κατάστασης 

5 

3. Χειρουργική αντιμετώπιση των αθλητικών κακώ¬ 
σεων 

5 


4. Ιατρική αξιολόγηση Παρακολούθηση αθλητών 
Υψηλών επιδόσεων 

5 

5. Ειδικά θέματα Αθλητικής Ψυχολογίας 

5 

6. Ειδικά θέματα Αθλητικής Διατροφής 

5 

7. Εφαρμοσμένη Εργοφυσιολογία 

5 

8. Εφαρμοσμένη Εμβιομηχανική 

5 

9. Σεμινάρια Πρώτων Βοηθειών 

5 

10. Σεμινάριο Γενετικής και Φυσικής Δραστηριότη¬ 
τας 

5 

11. Ειδικά θέματα προσαρμοσμένης 
κινητικής δραστηριότητας (ειδική αγωγή) 

5 

12. Ειδικά θέματα υγρού στίβου 

5 

13. Ειδικά θέματα κλασικού αθλητισμού 

5 

14. Ειδικά θέματα αθλημάτων επαφής 

5 

15. Ειδικά θέματα αθλοπαιδιών 

5 

16. Αρχές Μεγιστοποίησης Αθλητικής Απόδοσης 

5 

ΣΥΝΟΛΟ 

30 

4° ΕΞΑΜΗΝΟ 

ΜΑΘΗΜΑΤΑ ΥΠΟΧΡΕΩΤΙΚΑ 

Ε0Τ5 

1. Ειδικότητα - Πρακτική ΜΕΡΟΣ II 

5 

2. Υποχρεωτική Εκπόνηση μεταπτυχιακής 
διπλωματικής εργασίας (4° εξάμηνο) 

25 

ΣΥΝΟΛΟ 

30 


Τα μαθήματα, η διδακτική και ερευνητική απασχόληση, 
τα εργαστήρια και οι κάθε άλλου είδους εκπαιδευτικές και 
ερευνητικές δραστηριότητες για την απονομή του μετα¬ 
πτυχιακού τίτλου του άρθρου 3, καθορίζονται ως εξής: 

Για την απόκτηση του Μεταπτυχιακού Διπλώματος 
Ειδίκευσης (Μ.Δ.Ε.) κάθε υποψήφιος υποχρεούται να 
παρακολουθήσει για το: 

1 ο εξάμηνο: 

- Πέντε (5) υποχρεωτικά μαθήματα (30 Ε(ΙΤ5) 

2ο εξάμηνο: 

- Πέντε (5) υποχρεωτικά μαθήματα (30 Ε(ΙΤ5) 

3ο εξάμηνο: 

- Δύο (2) υποχρεωτικά μαθήματα τέσσερα (4) επιλογής 
(30 Ε(ΙΤ5) 

4ο εξάμηνο: Ένα (1) Υποχρεωτικό μάθημα και υποχρε¬ 
ωτική εκπόνηση μεταπτυχιακής διπλωματικής εργασίας 
(30 ΕΈΤ5) 

Για τη λήψη του ΜΔΕ απαιτούνται συνολικά 120 Ευρω¬ 
παϊκές Πιστωτικές Μονάδες (ΕΈΤ5), οι οποίες παρέχονται 
σε 4 ακαδημαϊκά εξάμηνα, που η διδακτική διάρκεια του 
καθενός είναι τουλάχιστον 13 πλήρεις εβδομάδες. 

Διπλωματική Εργασία: Οι φοιτητές ετοιμάζουν και πα¬ 
ρουσιάζουν στο τέλος του 4ου εξαμήνου μία εργασία 
στο αντικείμενο του Π ΜΣ σε θέμα του ιδιαίτερου ενδια¬ 
φέροντος τους. Αντιπροσωπεύει 25 Διδακτικές Μονάδες 

Το πρόγραμμα μαθημάτων δύναται να εκτελείται και 
με τη χρήση καινοτόμων εκπαιδευτικών μεθόδων. 

Άρθρο 7 

Αριθμός εισακτέων 

Ο αριθμός των εισακτέων φοιτητών στο Πρόγραμμα 
Μεταπτυχιακών Σπουδών ορίζεται σε τριάντα (30) άτομα 
κατ' έτος. 

Άρθρο 8 

Προσωπικό 

Στο ΠΜΣ προβλέπεται να απασχοληθούν: 
α) Καθηγητές της Ιατρικής Σχολής του ΕΚΠΑ, 
β) Καθηγητές άλλων ΑΕΙ της ημεδαπής και διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων και διακεκριμένοι ειδικοί επι¬ 
στήμονες που διαθέτουν τα από το νόμο προβλεπόμενα 
προσόντα σύμφωνα με τις διατάξεις του άρθρου 5 του 
ν. 3685/2008 (ΦΕΚ 148 Α'), καιτις διατάξεις του άρθρου 
16 του ν. 4009/2011, όπως τροποποιήθηκε και ισχύει. 

Άρθρο 9 

Υλικοτεχνική Υποδομή 

Για την εύρυθμη λειτουργία του ΠΜΣ θα διατεθούν οι 
χώροι διδασκαλίας και οι βιβλιοθήκες των Μονάδων της 
Α' Ορθοπαιδικής Κλινικής ΕΚΠΑ, καθώς και του Ορθοπαι- 
δικού Κέντρου Έρευνας και Εκπαίδευσης «Παναγιώτης 
Ν. Σουκάκος» της Α' Ορθοπαιδικής Κλινικής ΕΚΠΑ, στο 
Πανεπιστημιακό Γενικό Νοσοκομείο «ΑΤΤΙΚΟΝ», Ρίμι- 
νι 1, Χαϊδάρι. Οι εξειδικευμένες ανάγκες του Π.Μ.Σ. θα 
καλυφθούν με προμήθεια πρόσθετου εξοπλισμού, δι¬ 
αμόρφωση κατάλληλων χώρων, και εμπλουτισμό των 
βιβλιοθηκών. Στις περιπτώσεις που η κτιριακή υποδομή 
δεν είναι επαρκής, επιτρέπεται η ενοικίαση των απαραί¬ 
τητων χώρων. 

Άρθρο 10 

Διάρκεια Λειτουργίας 

Το Π.Μ.Σ. «Υγεία & Άσκηση» θα λειτουργήσει μέχρι 
και το ακαδημαϊκό έτος 2024-25 με την επιφύλαξη των 
διατάξεων της παρ. 11 α του άρθρου 80 του ν. 4009/2011 
(ΦΕΚ 195 Α'), όπως τροποποιήθηκε και ισχύει. 


Άρθρο 11 

Κόστος Λειτουργίας 

Σύμφωνα με το άρθρο 8 του ν.3685/2008 (ΦΕΚ 148 Α'), 
το 65% του ετήσιου κόστους λειτουργίας του ΠΜΣ αφο¬ 
ρά στις λειτουργικές δαπάνες, ανέρχεται στο ποσό των 
39.000 ευρώ και αναλύεται ως εξής (λαμβάνεται υπόψη 
η συμμετοχή 30 φοιτητών): 


ΕΙΔΟΣ ΔΑΠΑΝΗΣ 

ΠΟΣΟ (ΕυΚΟ) 

Αμοιβές 

19500 

Αναλώσιμα υλικά 

1950 

Δαπάνες προβολής 

780 

Έξοδα προβολής - Συνέδρια 

5850 

Έξοδα μετακινήσεων 

3900 

Δαπάνες εξοπλισμού 

3900 

Άλλες Δαπάνες 

3120 

ΣΥΝΟΛΟ 

39000 


Το κόστος λειτουργίας του ΠΜΣ «Άσκηση & Υγεία» θα 
καλύπτεται από α) δίδακτρα των φοιτητών, β) ερευνητικά 
προγράμματα, γ) κοινοτική ή κρατική επιχορήγηση ή 
κοινοτικά προγράμματα, δ) δωρεές και χορηγίες. 

Άρθρο 12 

Μεταβατικές διατάξεις 

Όσα θέματα δεν προβλέπονται στην παρούσα από¬ 
φαση θα ρυθμίζονται από τον Κανονισμό λειτουργίας 
προγραμμάτων μεταπτυχιακών σπουδών της Ιατρικής 
Σχολής και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 212/06.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























